فقہ احوط

"فقہ احوط" اسلامی فقہ (عملی شرعی احکام) پر لکھی گئی ایک کتاب ہے جس کا مطلب ہے "زیادہ احتیاط والی فقہ" یا "جامع احاطہ کیے ہوئے فقہ"۔ تاریخ میں اس نام سے دو مختلف کتابیں ملتی ہیں، جو دو مختلف صوفی بزرگوں سے منسوب ہیں۔ ایک **سید صلاح الدین محمد نوربخش**(554-664 ہجری) اور دوسرے **سید محمد نوربخش قہستانی** (795-869ہجری)کی کتاب فقہ احوط۔دونوں ہی کشمیر اور بلتستان تبلیغ کی غرض سے گئے۔
## فقہ احوط کے دیگر نام
اس کتاب کے دیگر نام " فقہ آحوط" ، "فقہ احوطہ" یا " فقہ آحوطہ" بھی کتب میں آئے ہیں۔

## اسماعیلیوں کا فقہ احوط
سید صلاح الدین محمد نور بخش کو انتیسواں اسماعیلی امام قاسم شاہ نے بلتستان میں دین کی تبلیغ کے لیے بھیجا تھا۔ییر صلاح الدین سید محمد نوربخش نے فقہ احوط لکھی تھی جیسا کہ اسماعیلی واعظ ابوعلی عبد العزیز" **مختصر تاریخ اسماعیلیہ**" اور منشی عبد الرحمان نے " **آئینہ ملتان**" میں ذکر کیا ہے۔
اسماعیلی واعظ **ابوعلی عبد العزیز** اپنی کتاب " **مختصر تاریخ اسماعیلیہ**" میں لکھتے ہیں:
❞پیر صلاح الدین 554 ہجری میں سبزوار میں پیدا ہوئے، اس وقت امام قاہر کا دور امامت تھا۔ بچپن سے ہی وہ دعوت میں بہت سرگرم تھے۔ وہ اپنے والد کے ساتھ ہر اس جگہ سفر کرتے جہاں وہ جاتے۔ انھوں نے مختلف مذہبی موضوعات پر کئی کتابیں لکھیں، جن میں سب سے مشہور "فقہ الاحوط" تھی۔❝
شاہ شمس سبزواری کے متعلق " **آئینہ ملتان**" میں لکھتے ہیں
❞ آپ 15 شعبان 560 ہجری(کچھ کتب کے مطابق 639 ہجری) کو سبز وار میں پیدا ہوئے، آپ کے والد ماجد سید صلاح الدین محمد نور بخش عبد المومن شاہ کے پوتے فقہ احوطہ کے مصنف اور اسمعیلیوں کے مقتدا تھے قدرت کاملہ نے آپ کو فہم و ذکا کا مادہ نہایت فیاضی سے عطا کیا تھا۔ آپ نے اپنے والد سے جو اپنے زمانہ کے پیر طریقت تھے فیض معرفت حاصل کیا تمام میں علوم ظاہری و باطنی میں ید طولی حاصل کیا۔❝

شمس الدین تبریز سبزواری کے متعلق " **اولیائے ملتان**" میں صفحہ 2017 پر لکھتے ہیں
❞ آپ 15 شعبان 560 ہجری کو سبزوار میں پیدا ہوئے۔آپ کے والد سید صلاح الدین محمد نور بخش عبد المؤمن شاہ مراکو کے پوتے ، کتاب فقہ احوط کے مصنف اور محمودیوں اور اسماعیلیوں کے مقتدا تھے۔❝

شمس الدین تبریز سبزواری کے متعلق " **اولیائے ملتان**" میںصفحہ 2017 پر یہ بھی مذکور ہے کہ 
❞وہاں سے تبت کوچک تشریف لے گئے، پھر کشمیر پہنچے، بہت سے لوگوں کو ارادت کیشوں میں داخل کیا۔❝
اس عبارت سے معلوم ہوا کہ فقہ احوط کے مولف شمس الدین سبزواری پہلے تبت کوچک یعنی بلتستان گئے اس کے بعد کشمیر پہنچے اور ان کی تبلیغ سے بہت سے لوگ مسلمان ہو گئے۔
پس اس فقہ احوط اور دوسری فقہ احوط کے درمان سو سال سے زیادہ کا فاصلہ ہے۔یہ سید صلاح الدین، محمد نوربخش(554-664 ہجری) - کتاب "فقہ احوط " کے مولف اور سید محمد نوربخش قہستانی (795-869ہجری) سلسلہ ذہب والے سے الگ شخص ہیں۔یعنی دونوں کے زمانہ میں 131 سال کا فاصلہ ہے۔اکثر اسماعیلی کتب کے نزدیک پیر صلاح الدین سید محمد نوربخش ہی " فقہ احوط " کے اصل مولف ہیں۔

## قہستان کے اسماعیلی
فقہ احوط قہستانی اسماعیلیوں کے ہاں رائج رہی جو تصوف کے ذریعے اپنے عقائد کا پرچار کرتے تھے اور فقہ احوط پر عمل پیرا رہے۔قہستان کے اسماعیلیوں کے حالات اور کیسے قہستانی اسماعیلیوں نے تصوف کے درپردہ اپنے اسماعیلی طریقہ (اہل طریقت) کا پرچار کیا، ایران کے مورخ ڈاکٹر محمد فاروق فرقانی کی ایک کتاب " تاریخ اسماعیلیان قہستان" صفحہ 285 اور 288 پر جو لکھا ہے اس کا خلاصہ یہ ہے:
1- دلچسپ بات یہ ہے کہ دیگر نزاری اسماعیلیوں کے برعکس قہستانی اسماعیلی 9, 10 اور 11 محرم کو عزاداری کے مجالس برپا کرتے ہیں۔
2-قہستان کے نزاری اسماعیلی اپنے جماعت خانوں کے لیے " خانقاہ" کا لفظ استعمال کرتے ہیں۔خانقاہ میں آگے کی صفیں مردوں کے لیے جبکہ مردوں کی صفوں کے بعد عورتیں بیٹھتی ہیں۔
3ـقہستانی اسماعیلی 15 شعبان کو قبروں پر جا کر اپنے مرحومین کے لیے دعا کرتے ہیں۔اور قبر پر حلوا، نان اور پلاو تقسیم کرتے ہیں۔
4ـ قہستانی اسماعیلی نوروز کے دن مرغی کے انڈوں کو مختلف رنگوں میں رنگتے ہیں۔
5ـ قہستانی اسماعیلی اپنے ذکر یا دعا کے لیے حلقہ بناتے ہیں اور خشک میوہ جات یا میٹھی چیز بطور تبرک لے جاتے ہیں۔
6ـ قہستانی اسماعیلی سلام کی جگہ یا علی مدد کہتے ہیں جس کے جواب میں مولا علی مدد کہا جاتا ہے۔
7-یہ نماز طریقت پڑھتے ہیں۔اور نماز روح اور نماز حقیقت پڑھتے ہیں۔
8-صبح کے وقت اور شام کے وقت خانقاہ (جماعت خانہ) میں ذکر اور دعائیں پڑھتے ہیں۔
9- اپنی عید کے موقع پر آگ روشن کرتے ہیں۔
10- قہستانی اسماعیلیوں نے ایک زمانہ میں اپنے اوپر سختیوں کو دیکھ کر تصوف کی راہ اپنائی اور کی دعاوں (دعوات) میں کچھ کمی کچھ زیادہ کر کے پڑھنا شروع کیا، امام کی بجائے قطب کا لفظ استعمال کیا، داعی کی بجائے پیر(میر) کا لفظ استعمال کیا ،جماعت خانہ کی جگہ خانقاہ بولنے لگے۔
جیسا کہ کتاب " اولیائے ملتان "اور "آئینہ ملتان " سے واضح ہوا کہ شمس الدین تبریز سبزواری 15 شعبان کو پیدا ہوئے اس لیے اسماعیلی قہستانی اس دن کو ان کی سالگرہ کے طور پر بھی مناتے ہیں۔

## نوربخشیوں کا فقہ احوط
نوربخشی مسلمانوں کے نزدیک فقہ احوط سید محمد نوربخش قہستانی (795-869ہجری) سلسلہ ذہب والے نے لکھی ہے۔
فقہ احوط سید محمد نوربخش قہستانی نے لکھی ہے، جس کا تعلق نوربخشیہ صوفی مسلک سے ہے۔ یہ کتاب اصول اور فروع کے معاملات میں ان کے پیروکاروں کی رہنمائی کرتی ہے.۔فقہ احوط کے مصنف شاہ سید محمد نوربخشؒ ہیں، جنھوں نے نوربخشیہ مسلک کی بنیاد رکھی تھی. یہ فقہ کے فروعی معاملات سے متعلق ہے۔ نوربخشیہ مسلک کے پیروکار اصولوں کے لیے شاہ سید محمد نوربخش کی کتاب 'کتاب الاعتقادیہ' اور فروعی امور کے لیے فقہ احوط پر عمل کرتے ہیں۔
## حوالہ جات